laion/Wikipedia-Exotic huggingface dataset:
סימור קריי

סימור רוג'ר קריי (28 בספטמבר 1925 – 5 באוקטובר 1996) היה מהנדס חשמל אמריקאי וארכיטקט מחשבי-על, אשר ייסד את החברה Cray Research וקודם לכן נמנה עם מייסדי חברת קונטרול דאטה. קריי נולד בשנת 1925 בוויסקונסין. אביו היה מהנדס אזרחי, אשר טיפח את משיכתו של קריי למדע ולהנדסה. בגיל 10 הצליח קריי לבנות התקן להמרת נייר מנוקב לאותות קוד מורס. מחסן בית המשפחה ניתן לקריי הצעיר והפך למעבדתו. קריי סיים בית ספר תיכון בשנת 1943 וגויס לצבא כמפעיל רדיו במהלך מלחמת העולם השנייה. במהלך שירותו הצבאי, שהה באירופה ולאחר מכן בזירה הפסיפית, שם שירת כמפענח צפנים יפניים. עם שובו לארצות הברית, קיבל תואר ראשון בהנדסת חשמל מאוניברסיטת מינסוטה בשנת 1950. לאחר כשנה קיבל תואר M.Sc במתמטיקה שימושית. בשנת 1951 הצטרף לחברת Engineering Research Associates, ופיתח בה את המחשב ERA 1103, המחשב המדעי הראשון שזכה להצלחה מסחרית. בשנת 1957 ייסד, יחד עם ויליאם נוריס (אנ') את חברת קונטרול דאטה, שהפכה ליצרנית בולטת של מחשבים מהירים. בתחילת דרכו בקונטרול דאטה פיתח מחשב של 6-ביט מבוסס טרנזיסטורים, לשם בחינת רעיונותיו למחשב גדול יותר. המחשב, שכונה "CDC Little Character", זכה להצלחה רבה. בשנת 1959 הציגה החברה מחשב של 48-ביט מבוסס טרנזיסטורים, CDC 1604 (אנ'). קריי החל במיזם שמטרתו לייצר את המחשב המהיר בעולם, מהיר פי 50 מ-CDC 1604. מיזם זה חייב שינוי יסודי במבנה המחשב, ונמשך שנים אחדות. התמשכות המיזם הייתה למורת רוחה של הנהלת החברה. בתגובה דרש קריי ב-1962 לקבל מעבדה נפרדת אחרת יתפטר, והמעבדה הוקמה בצ'יפווה פולס (אנ') שבוויסקונסין. בשנת 1964 הסתיים פיתוחו של המחשב שעליו עמלו קריי וצוותו. המחשב, CDC 6600, היה מהיר פי עשרה ממתחריו, ונחשב למחשב-על. מחירו הגיע לשמונה מיליון דולר. גרסאות זולות יותר שלו היו CDC 6400 ו-CDC 6500. בשנת 1972 פרש קריי מקונטרול דאטה והקים את חברת Cray Research, שעסקה בפיתוח וייצור של מחשבי-על. קריי נפטר ב-5 באוקטובר 1996, שבועיים לאחר שנפגע בתאונת דרכים. UNICOS מדיה וקבצים בנושא סימור קריי בוויקישיתוף Jason Pepper, Seymour Cray About Seymour Cray, IEEE Computer Society סימור קריי, באתר אנציקלופדיה בריטניקה (באנגלית) ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
לי ניילון

לי ניילון (באנגלית: Lee Nailon; נולד ב-22 בפברואר 1975 בסאות בנד, אינדיאנה) הוא כדורסלן עבר אמריקאי ששיחק בעמדות הסמול פורוורד והפאוור פורוורד. גובהו 2.06 מטר. בעברו שיחק ניילון בליגת ה-NBA, בסרייה א' ובסופרוליג הרוסית ואף נבחר לשחקן העונה בליגה הישראלית בעונת 2006/2007. ניילון שיחק במכללת טקסס קריסטיאן ונבחר בדראפט 1999 על ידי קבוצת שארלוט הורנטס כבחירה מספר 43. הקבוצה, שלא בנתה עליו כשחקן שמתאים באותו הזמן לליגת ה-NBA, שלחה אותו לשנת ניסיון באירופה והוא הוחתם על ידי אדקו מילאנו מהליגה האיטלקית הראשונה, בה הוביל את קבוצתו בממוצעים (20.4 נקודות למשחק) בעונת 1999-2000. בעונה שלאחר מכן חתם על חוזה לשנתיים בהורנטס, שלאחריהן עבר לניו יורק ניקס לעונה אחת. בעונת 2003-2004 התחיל את העונה באטלנטה הוקס אך שוחרר וחתם באורלנדו מג'יק. לאחר אותה העונה החליף שוב קבוצה וחתם בקליבלנד קאבלירס. בעיות משמעת עם המאמן והסתבכות עם המשטרה המקומית עקב תקיפת אשתו הובילו לשחרורו מהקבוצה. ניילון היה נתון במעצר במשך מספר שעות ושוחרר לאחר ששילם קנס של 300 דולרים למשטרה המקומית בעבור מעצרו. בהמשך הוא גם חויב לעבור סדנה ללימוד שליטה בכעסים. לאחר מכן חזר ניילון לניו אורלינס הורנטס וחתם על חוזה לעונה. בעונה זו, 2004-2005 השתפר משחקו של ניילון והוא הפך לשחקן NBA מהשורה. את העונה סיים עם ממוצע של 14.2 נקודות למשחק. אף על פי כן, בסיום העונה שוחרר מניו אורלינס והתקשה למצוא קבוצה אחרת. לבסוף חתם בפילדלפיה 76', אך שיחק בה רק למשך כמה משחקים לפני ששוחרר שוב. בשנת 2006 חתם בקבוצת בני השרון הישראלית ונבחר לשחקן העונה בליגת העל על ידי מנהלת הליגה. בשנת 2007, עבר לשחק ברוסיה, בקבוצת סיבירטלקום לוקומוטיב נובוסיבירסק. אחרי כמה עונות הוא עבר לא-ריאדי ביירות מלבנון, ומשם לקבוצה לונדורס Leonadores D מקסיקו. קבוצתו הבאה הייתה בני השרון, אליה חזר לעונה נוספת, והיה שותף להפסדה בגמר גביע המדינה, תוך שהוא קולע 19 נקודות. לאחר מכן שיחק באטומרומו ההונגרית (2011), בפנטראס דה אגואסקליינטס המקסיקנית (2012), בגויאנג אוריון אוריונס הקוריאנית (2012), באסטודיאנטס דה באיה בלנקה הארגנטינאית (2012–2013), ובעונה הבאה (2013–2014) חזר ניילון לפנטראס דה אגואסקליינטס המקסיקנית. בשנת 2017 נבחר ניילון במקום ה-13 בדראפט של ליגת ה-BIG3 על ידי קבוצת Tri-State, והוא שיחק בה לצד ג'רמיין אוניל, בונזי ולס, קסבייר סילאס ומייק ג'יימס, תחת המאמן ג'וליוס ארווינג ("ד"ר ג'יי"). פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל באתר ה-NBA פרופיל מאתר Hoops Hype ניר איסקוב, I'm Back: ‏ריאיון עם לי ניילון, nrg, ‏17 בספטמבר 2010 אור שקדי, לי ניילון: "אני ללא ספק השחקן הכי טוב בליגה", וואלה, 9 באוקטובר 2010 TYLER CONWAY, BIG3 Basketball League 2017 Draft Results and Full Team Rosters, Bleacher Report
לאונדינג

לֵאוֹנְדִינְג (בגרמנית: Leonding) היא עיר במזרח מדינת אוסטריה עילית שבאוסטריה, ממזרח ללינץ מצפון לנהר הדנובה ומדרום לנהר הטראון, למרגלות האלפים. אוכלוסייתה מונה 28,698 תושבים נכון ל-2018 ושטחה משתרע על 24.05 קמ"ר. העיר משמשת מרכז של מסחר ותעשייה. ממצאים ארכאולוגיים מתקופות האבן והנחושת ומהתקופה הרומית מעידים על התיישבות בעלת היסטוריה ארוכה בעיר. אדולף היטלר חי בעיר בין השנים 1898–1905 ולמד בבית הספר היסודי המקומי. בעיר מתקיימים טורנירי ספורט שונים, ביניהם טורניר לאונדינג בג'ודו. מדיה וקבצים בנושא לאונדינג בוויקישיתוף אתר האינטרנט הרשמי של לאונדינג לאונדינג, ברשת החברתית פייסבוק לאונדינג, ברשת החברתית אינסטגרם מידע על העיר באנגלית ערך זה הוא קצרמר בנושא יישובים באוסטריה. אתם מוזמנים לתרום לוויקיפדיה ולהרחיב אותו.
נייטרון מהיר

נֵיטְרוֹן מָהִיר או נייטרון חם הוא נייטרון חופשי שיצא מגרעין האטום. קרינת נייטרונים היא קרינה בעלת יכולת חדירה גבוהה, הרבה יותר מסוגי קרינה אחרים. לכן, היא יכולה לחדור בקלות שריון עבה, כמו זה של טנק לדוגמה, ולהשמיד את כל יושביו. הסיבה לכך היא שהנייטרון יכול לעבור בקלות את המרחק העצום (יחסית אל החלקיק עצמו, התופס 1 חלקי 100,000 מנפחו של אטום) שבין הגרעין לאלקטרונים, כמו גם את המרחק הגדול אף יותר בין מולקולה למולקולה. ההשפעה של קרינת נייטרונים תלויה ברמת האנרגיה של חלקיקי הנייטרון. כאשר האנרגיה של חלקיקי הנייטרון גבוהה יחסית, ההתנגשויות של הנייטרונים בחומר הן התנגשויות אלסטיות. נייטרון הפוגע בפרוטון בגרעין המימן יעביר לו חלק גדול מהאנרגיה שבו וכתוצאה הפרוטון יעוף ממקומו במהירות. פרוטון זה בעצמו עשוי להיתקל בגרעיני אטומים אחרים ולגרום לנזק משני. המשמעות של זה היא שקרינת נייטרונים היא קרינה מייננת קטלנית (בדומה לקרינת גמא) בעלת אפקטיביות גבוהה ביותר. לאחר שהנייטרונים התנגשו מספר פעמים בחומר, רמת האנרגיה שלהם נמוכה. בשלב זה הם מסוגלים לפגוע בגרעין אטום ולהיבלע בו, על ידי הכוח הגרעיני. תכונה זו של נייטרונים באנרגיה נמוכה עשויה להפוך מתכות שונות לאיזוטופים רדיואקטיביים. התוצאה היא שגופי מתכת (בין השאר, רק"מ) שספגו קרינת נייטרונים יישארו רדיואקטיביים ברמה קטלנית במשך מספר ימים לאחר פגיעת הנייטרונים. עד שכל הנייטרונים יתלכדו בגרעין, ידרשו 15 דקות בממוצע (עד אז, כמחצית מכמות הנייטרונים תתפרק). פצצת נייטרון כוכב נייטרונים נייטרון איטי
קלאופטרה תאה, מלכת הממלכה הסלאוקית

קלאופטרה תאה הייתה שליטה של הממלכה הסלאוקית, בתם של תלמי השישי ושל קלאופטרה השנייה, מלכת מצרים. שליטת סוריה בין השנים 125 לפנה"ס ל-121 לפנה"ס. קלאופטרה נישאה לאלכסנדר באלאס בסביבות שנת 150 לפנה"ס, ולהם נולד אנטיוכוס השישי. נישואיה השניים היו לדמטריוס השני בסביבות שנת 148 לפנה"ס. ילדיהם היו סלאוקוס החמישי ואנטיוכוס השמיני, וייתכן שגם בת בשם לאודיס. בעלה השלישי, הוא אחיו של דמטריוס אנטיוכוס השביעי, לו נישאה בזמן שדמטריוס היה במלחמה נגד הפרתים. הם ילדו ללא ספק ילד אחד, אנטיוכוס התשיעי, אולם שמותיהם של ילדים אחרים מוטלים בספק. בשנת 129 לפנה"ס לערך, אנטיוכוס בעלה נהרג במלחמה נגד הפרתים, ודמטריוס שב הביתה על מנת לתבוע את אשתו בחזרה. קלאופטרה נהגה באמצעי זהירות ושלחה את אנטיוכוס התשיעי, בנה מאחיו של דמטריוס אל העיר קיזיקוס שבאסיה הקטנה. דמטריוס ניסה ללא הצלחה לפלוש למצרים. כנקמה, שליטה של מצרים שלח את אלכסנדר זבינא, לכאורה בנו של אלכסנדר באלאס כמלך סוריה, ועורר מלחמת אזרחים. לאחר תבוסתו לזבינא בדמשק, דמטריוס נמלט לעיר לפתולמאיס הרמיו בה שהתה קלאופטרה, אך מצא את שערי העיר נעולים, לאחר שאשתו סגרה את השערים בפניו. הוא ניסה לברוח בסירה, אך נהרג על ידי חייליה של קלאופטרה. בין השנים 125 לפנה"ס ו-121 לפנה"ס קלאופטרה שלטה על סוריה, והרגה את אחרון הבנים של דמטריוס, סלאוקוס, כשניסה לתבוע את השלטון. על מנת להפוך את שלטונה לחוקי היא שיתפה בשלטון את בנה אנטיוכוס השמיני. כשגדל אנטיוכוס, הוא גילה חוסר יכולת שליטה, ובשנת 121 לפנה"ס קלאופטרה החליטה להיפטר ממנו. כשחזר יום אחד מן הציד, היא הציעה לו כוס יין אותה הרעילה. אנטיוכוס חשד בהתנהגותה הלבבית, ואילץ אותה לשתות קודם מן היין, והיא מתה. מדיה וקבצים בנושא קלאופטרה תאה, מלכת הממלכה הסלאוקית בוויקישיתוף
מנהרת רוח

מנהרת רוח היא כלי לניסוי המשמש במחקר אווירודינמי, המאפשר דימוי של גוף בטיסה באמצעות דגם סביבו זורם אוויר. המנהרה, על פי רוב, היא כלי צינורי בעל קוטר משתנה שבקצהו האחד מוזרם אוויר בתנאים שונים (מהירות, לחץ, טמפרטורה) ובקצהו השני האוויר נשאב כדי להוציאו מכלי הניסוי. מלבד ניסויים מעבדתיים, מנהרות רוח משמשות גם לדימוי תנאי מזג אוויר שונים עבור פעלולי קולנוע. מנהרת רוח משמשת לבדיקת תפקודם של מערכות כגון מטוסים, טילים ומכוניות כאשר זורם על פניהם אוויר. מנהרת הרוח מדמה סביבת אוויר במהירויות שונות (תת-קולית, עבר-קולית, על-קולית, היפר-קולית) ובלחצים שונים וטמפרטורות שונות. הכלים או חלק מבנה ספציפי שרוצים לבדוק באותו ניסוי כמו כנף, הגה גובה, הגה כיוון או להב של מסוק מוצב במרכז המנהרה ועליו חיישנים. במהלך הניסוי מזיזים את הכלי בצירים שונים (גלגול, עלרוד וסבסוב) כדי לבדוק את תגובתו לזרימת האוויר בתוך מנהרת הרוח. מנהרת רוח יכולה לשמש גם לבחינה מעבדתית של תעופת עופות, עטלפים וחרקים. בחינה זו מאפשרת ללמוד על התנועות המאפשרות לחיות לעוף ועל גורמים שונים המניעים חיות לעוף. למשל, מדען יכול להסיק על יעילותו של חומר ריח המושך חרקים על פי המוטיבציה שלהם להמשיך ולעוף לקראתו במנהרת רוח. חומר שמדגם החרקים שבמעבדה עף לקראתו במשך חצי שעה בממוצע, הוא חומר יעיל יותר מאשר חומר אחר שמדגם החרקים עף לקראתו רק רבע שעה בממוצע. דגם אדריכלי של גורד שחקים והבניינים שסביבו מוכנס למנהרת רוח כדי לבדוק האם גורד השחקים המתוכנן יגביר את הרוחות הנושבות בסביבתו ויהפוך, למשל, את ההליכה על המדרכות שבסביבתו למסוכנת. שימוש במנהרות רוח לבדיקות אלה מאפשר את שיפור תכנון גורדי השחקים. ניסויים באידוי, למשל מחקר על הקשר בין צורות עלים שונות לבין כמות המים המתאדה מהם בהשפעת הרוח. מנהרת רוח אנכית המשמשת למטרת ספורט אתגרי ותיירות. מערך מנהרות רוח נוסד בטכניון בשנות ה-60 של המאה ה-20 ל ידי קבוצה בהובלת מיכאל פורה. המערך הקים עתה(2024) הוא בפקולטה להנדסה אווירונאוטית וחלל, והוא כולל ארבע מנהרות או נקבות רוח: שתיים בתחום הלא-דחיס (מפר מאך נמוך מ-0.3), אחת בתחום מספרי מאך בין 0.35 ו-1.1 ואחת בתחום העל קולי, בין 1.6 מאך ל-3.5 מאך. מנהרת רוח אנכית The Remarkable History of the Langley Full-Scale Wind Tunnel מנהרת רוח, באתר אנציקלופדיה בריטניקה (באנגלית) הפקולטה להנדסת אווירונאוטיקה וחלל, מעבדת אווירודינמיקה(נקבות רוח) הערות שוליים</references>
משגר לוויינים וחלליות

משגר לוויינים וחלליות (מַרְקִיעַ) הוא טיל שמשמש לשיגור לוויינים או חלליות לחלל. בקצהו העליון של המשגר נמצאת חופת המטען שצורתה חרוט, ובתוכה המטען המשוגר לחלל. המטען הוא לוויינים, גשושיות או מכשירים אחרים, או אסטרונאוטים למשימה בחלל. השיגור מתבצע מכן שיגור. בדרך כלל, המשגר הוא טיל רב-שלבי המאפשר להגיע למהירויות גבוהות. השלבים שסיימו את פעולתם מתנתקים מהמשגר ונופלים. כאשר מדובר בלוויין, השלב האחרון של המשגר נועד להעלות את הלוויין עד למסלול שתוכנן לו ובמהירות שתוכננה לו, ואז לשנות זווית לכיוון אופקי כלפי כדור הארץ. לאחר זאת גם השלב האחרון מתנתק ומתרחק מהלוויין כדי לא להתנגש בו, והלוויין ממשיך לחוג בעצמו. ישראל נמנית עם המדינות המעטות שלהן יש יכולת שיגור לוויינים, באמצעות משגר לוויינים בשם שביט. משגר זה משמש לשיגורם של לוויינים צבאיים למסלול נמוך. לווייני תצפית אזרחיים שיוצרו בישראל שוגרו עד כה בידי רוסיה. אף ששיגור לוויינים לחלל מתבצע משנת 1957, עדיין נכשלים מעת לעת שיגורים של לוויינים וחלליות. כישלונות אחדים: הפעלתו הראשונה של משגר הלוויינים אריאן 5, ב-4 ביוני 1996, הסתיימה בהשמדה עצמית 40 שניות לאחר שהחלה, כתוצאה מבאג בתוכנת הניווט של המשגר. מתוך עשרה שיגורים של לוויינים ישראליים מסדרת "אופק" נכשלו שני שיגורים. המשגר סויוז הוא מנוע רב-שלבי בעל מנוע דלק נוזלי, אשר שימש את ברית המועצות בתוכנית סויוז ועדיין משמש לשיגור חלליות מטען "פרוגרס" לתחנת החלל הבינלאומית ולשיגורים מסחריים של חברת "סטארסם". משגר סויוז הוצג בשנת 1966 כפיתוח של משגר הווסטוק, שפותח מהטיל הבליסטי הביניבשתי R-7. סויוז נחשב למשגר המוצלח ביותר עד כה. דגמים שונים של המשגר סויוז שוגרו למעלה מ-850 פעם לחלל, יותר מכל משגר אחר. אף על פי שתכנונו הנחשב מיושן כיום הוא הצטיין באמינות גבוהה ביותר, ובמחיר זול עד כניסתם של משגרי הפאלקון 9 לשימוש פעיל. המשגר סטורן 5 הוא משגר רב שלבי בעל מנוע דלק נוזלי ממשפחת משגרי סטורן, אשר שימש את נאס"א בתוכנית אפולו וסקיילאב. זהו הדגם הגדול ביותר שיוצר במשפחת משגרי סטורן והגדול ביותר שיוצר אי פעם. למשגר שלושה שלבים. השלב הראשון, הונע על ידי חמישה מנועי F-1 בעלי דחף של 700 טון כל אחד אשר פועלים על דלק מסוג RP-1. השלב השני, הונע על ידי חמישה מנועי J-2 בעלי דחף של 102 טון כל אחד למשך 500 שניות והפועלים על מימן נוזלי. השלב השלישי והאחרון, הונע על ידי מנוע J-2 בודד שהורכב על תושבת המאפשרת ניהוג. סטורן 5 הוא המשגר היחיד אי פעם שלא נכשל בעת שיגור. נאס"א שיגרה 13 טילי סטורן 5 בין השנים 1967 ו-1973. המשגר פאלקון כבד הוא משגר מתוצרת החברה הפרטית SpaceX שמצטיין כיום (2021) בשלושה מאפיינים: הוא המשגר החזק ביותר, הזול ביותר במחיר לק"ג מטען, וניתן לשימוש חוזר. פאלקון כבד מורכב מפאלקון 9 אליו צמודים שני מאיצים שזהים לשלב הראשון של פאלקון 9. כל השלבים ניתנים לשימוש חוזר לאחר השמשה קצרה וזולה יחסית, וכך מושג המחיר הנמוך לק"ג מטען. טיל רקטה רקטת האצה מדיה וקבצים בנושא משגר לוויינים וחלליות בוויקישיתוף פרופ' מוטי בן ארי, ה"באג" שחיסל משגר, בירחון "הבטים בהוראת מדעי המחשב" (גיליון יולי 1998 עמודים 20–22) בהוצאת משרד החינוך ומטה המרכז להוראת המדעים. משגר לוויינים וחלליות, באתר אנציקלופדיה בריטניקה (באנגלית) מונחים חדשים שאושרו במליאת האקדמיה, באתר האקדמיה ללשון העברית, ‏30 באפריל 2023 האקדמיה ללשון: במקום מערכת שיגור לחלל או משגר, מהיום אמרו: מרקיע!, באתר סוכנות החלל הישראלית, 3 במאי 2023 ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
1209

שנת 1209 היא השנה התשיעית במאה ה-13. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. נוסדה אוניברסיטת קיימברידג' מסדר הפרנציסקנים נוסד על ידי פרנציסקוס מאסיזי נפתח מסע הצלב האלביגנזי 5 בינואר – ריצ'רד, רוזן קורנוול, מלך יריב של האימפריה הרומית הקדושה (נפטר ב-1272) 11 בינואר – מונגקה חאן, החאן הגדול הרביעי של האימפריה המונגולית (נפטר ב-1259) 8 בספטמבר – סנשו השני, מלך פורטוגל (נפטר ב-1248) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1209‎ נפטרים ב-1209‎ מדיה וקבצים בנושא 1209 בוויקישיתוף
גבריאל פון ספלני

הברון גבריאל פון ספלני (בגרמנית: Gabriel Baron von Speliny;‏ 2 באוקטובר 1734 - 1 באפריל 1818) היה גנרל מיור בצבא האימפריה הרומית הקדושה ומושל בוקובינה מ- 31 באוגוסט 1774 ועד אפריל 1778. במהלך מלחמת רוסיה-טורקיה, 1774-1768 פלש גבריאל ספלני ל"מולדובה האוסטרית" כפי שנקראה אז בוקובינה, בראש שלושה גדודי פרשים וחמש חטיבות רגלים. הצבא האוסטרי בפיקודו חצה את הגבול מכיוון גליציה אך לא נתקל בכל התנגדות. ספלני תיפקד כמושל הצבאי של מולדובה האוסטרית למשך למעלה משלוש שנים ושוחרר מתפקידו באפריל 1778, כאשר הוחלף על ידי הברון קרל פון אנצנברג. כחלק מניסיון האוסטרים לצמצם את מספרם של היהודים בבוקובינה, הציע גבריאל ספלני לוועדה הצבאית הממונה עליו באוסטריה, להכפיל את המיסים המוטלים על היהודים. הוועדה הצבאית דחתה את הצעתו של ספלני, אך הציעה הצעות משלה לצמצום היהודים. בתקופתו כמושל נגזרו גזרות רבות על היהודים, ובעיקר מס החיתון. מס החיתון הוטל על כל אב שרצה לחתן את בנו, מס זה גדל כאשר הוגשה בקשה בגין הבן השני, השלישי וכך הלאה.
זיפיוס חלול-חרטום

זיפיוס חלול-חרטום (שם מדעי: Ziphius cavirostris) הוא מין יחיד בסוגו (Ziphius) במשפחת לווייתני המקור והנפוץ ביותר מביניהם. אורכו - עד שבעה מטרים, ומשקלו מגיע עד לחמישה טון וחצי. לסתו העליונה קצרה במעט מן התחתונה. בלסת התחתונה 2–4 שיניים ובעליונה אין שיניים כלל. הוא ניזון בעיקר מדיונונים. צבעו לא אחיד, לרוב אפור עם כתמים לבנים בגחון. שוכן באוקיינוס האטלנטי והשקט ומגיע גם לים התיכון ולחופי ישראל. למרות העדפתו למגורים בעומק של קילומטר ויותר והימנעותו מהתקלות בספינות, הוא נצפה פעמים רבות בידי בני-אדם. המין והסוג תואר לראשונה על ידי חוקר הטבע הצרפתי ז'ורז' קיווייה בשנת 1823, על-פי גולגולת לא שלמה מחופה הים-תיכוני של צרפת, במחוז שפך הרון. באפריל 2008 נסחפה אל חוף הכרמל בחיפה, גופת לוויתן באורך 7 מטר. ביולי 2002 נמצא זכר צעיר בחוף סידנא-עלי בהרצליה, הניסיונות להצילו לא צלחו ובמהלך הנתיחה נמצאו שקיות פלסטיק בבטנו. ב-20 ביולי 2018 נצפו שישה לווייתנים כ-150 ק"מ מערבית לחיפה. בשנת 2019 נפלט לחוף דור פגר של נקבה ממין זה. הפגר נאסף על ידי אנשי רשות הטבע והגנים ואנשי מחמל"י, לצורך נתיחת הגופה מדיה וקבצים בנושא זיפיוס חלול-חרטום בוויקישיתוף זיפיוס חלול-חרטום, באתר ITIS (באנגלית) זיפיוס חלול-חרטום, באתר NCBI (באנגלית) זיפיוס חלול-חרטום, באתר Animal Diversity Web (באנגלית) זיפיוס חלול-חרטום, בבסיס הנתונים ARKive (באנגלית) זיפיוס חלול-חרטום, באתר GBIF (באנגלית) זיפיוס חלול-חרטום, במגדיר המינים של מחמל"י זיפיוס חלול-חרטום באתר הרשימה האדומה של IUCN זיפיוס חלול-חרטום, באתר מנהל האוקיינוסים והאטמוספירה הלאומי Cuvier, Recherches sur les ossemens fossiles, pp. 350-2 גופת לוויתן באורך 7 מ' נסחפה אל חוף הכרמל זיפיוס - יולי 2002 פגר נקבת לווייתן באורך של כ-5 מטרים נמצא בחוף דור
מאור עיניים

האם התכוונתם ל... מאור עיניים – חוש הראייה מְאוֹר עֵינַיִם (די רוסי) – ספרו של רבי עזריה מן האדומים ("די רוסי") משנת 1574 מאור עיניים (צ'רנוביל) – ספרו של רבי מנחם נחום מצ'רנוביל מאמצע/סוף המאה ה–18 "המאור עיניים" – כינויו של רבי מנחם נחום מצ'רנוביל (1730–1797) על שם ספרו ישיבת מאור עיניים – ישיבה גדולה של חסידות רחמסטריווקה, שנוסדה בירושלים בשנת 1963 על ידי אדמו"רי בית צ'רנוביל ונקראת על שם ספרו של רבי מנחם נחום ראייה (פירושונים) עיוורון (פירושונים)
פלופיה

פלופיה (יוונית עתיקה: Πελόπεια) היא דמות במיתולוגיה היוונית, בתו של תיאסטס ואם אייגיסתוס. תיאסטס, אבי פלופיה, שאף להיות מלך מיקנה. כדי להגשים שאיפה זו, הוא התחרה באחיו התאום, אטראוס. אשת אטראוס, איירופה, התאהבה בתיאסטס ונתנה לו את גיזת הזהב אשר הופקדה בידיה על ידי בעלה. תיאסטס ניצל זאת כדי להשיג את המלוכה, אך אטראוס הצליח בעזרת הרמס וזאוס להשיב את המלוכה לידיו. כדי לנקום באחיו, הזמין אטראוס את תיאסטס לסעודה והגיש לו את בשר בניו של תיאסטס, שהומתו ובושלו. תיאסטס הנזעם חיפש דרך לנקום באחיו ואורקל אמר לו שאם ייוולד לו בן מבתו, פלופיה, הבן הזה יהרוג את אטראוס. תיאסטס עיבר את בתו ומזיווג זה נולד אייגיסתוס. פלופיה, הנכלמת מכך שהרתה לאביה, זנחה את התינוק, אך רועה צאן שמצא אותו מסר אותו לאטראוס מבלי שהם ידעו את זהות התינוק. אטראוס גידל את התינוק כאילו היה בנו, אך לאחר התבגרותו של אייגיסתוס, הגיע תיאסטס שגילה לו את מוצאו והסית אותו להרוג את אטראוס. אייגיסתוס רצח את אטראוס ויחד עם אביו תפס את המלכות. ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
לינדה הווארד

לינדה הווארד (באנגלית: Linda Howard; לשעבר לינדה ס. הווינגטון; נולדה ב-3 באוגוסט 1950 באלבמה) היא סופרת אמריקאית, כותבת בעיקר רומנים רומנטיים, היסטוריים וספרי מתח, בין השאר בנושא מסע בזמן. הווארד נולדה ומתגוררת באלבמה. היא החלה לכתוב בגיל 9, ובמשך 20 שנה כתבה להנאתה הפרטית. היא עבדה בחברת משאיות תובלה, שם פגשה את בעלה. ב-1980 החליטה לנסות להוציא לאור את יצירותיה הספרותיות. את ספרה הראשון מכרה ל-Silhouette והוא יצא לאור ב-1982. בסך הכול כתבה הווארד למעלה מ-41 רומנים ל-Silhouette, ל-Pocket Books ול-Ballantine. הווארד היא חברת כבוד בארגון סופרי הספרות הרומנטית בארצות הברית ( RWA ), אליו הצטרפה ב-1981, זמן קצר לאחר היווסדו. בשנות חברותה בארגון היא כיהנה כגזברית, סגנית נשיאה ונשיאה. פעמיים הגיעה לשלב הגמר של ה-RWA. בעלה הוא דייג, המשתתף בתחרויות דייגי אוקונוס מקצועיים. הווארד מתלווה אליו בנסיעותיו למקומות נידחים, הרחק מאורות הזרקורים והחברה הנוצצת, ושם כותבת במחשב הנישא שלה. לינדה ובעלה גרים בבית גדול באלבמה, שם הם מגדלים בקר ושני כלבים. הזדמנות נוספת (2003) - (Sarah's Child (1985 כמעט ולנצח (2003) - (Almost Forever (1986 מנוסה חושנית (2003) - (Midnight Rainbow (1986 מפרץ היהלומים (2003) - (Diamond Bay (1987 שיברון לב (2003) - (Heartbreaker (1987 שקרים לבנים (2003) - (White Lies (1988 ההר של מקנזי (2003) - (Mackenzie's Mountain (1989 המשימה של מקנזי (2003) - (MacKenzie's Misson (1992 תענוגות מקנזי (2003) - (MacKenzie's Pleasure (1996 הקסם של מקנזי (2003) - (Mackenzie's Magic (1996 משחקו של מקנזי (2003) - (A Game of Chance (2000 הכלה של דאנקן (2003) - (Duncan's Bride (1990 לאהוב אותה (2003) - (Loving Evangeline (1994 מלכודת הנישואים (2004) - (All That Glitters (1982 רעיה עצמאית (2004) - (An Independent Wife (1982 תהפוכות האהבה (2003) - (Against the Rules (1983 האתגר האחרון (2004) - (Come Lie with Me (1984 דמעות של בגידה (2003) - (Tears of the Renegade (1985 התחדשות (2004) - (The Cutting Edge (1985 להרוג ולגלות (2000) - (Kill and Tell (1998 כל אנשי המלכה (2001) - (All the Queen's Men (1999 נשק לי בשנתי (2005) - (Kiss Me While I Sleep (2004 אהבה קטלנית (2006) - (To Die for (2004 יפהפייה מהממת (2007) - (Drop Dead Gorgeous (2006 לב בוער (2003) - (Heart of Fire (1993 בעיני רוחה (2001) - (Now You See Her (1998 גבר מושלם (2002) - (Mr. Perfect (2000 עונת הציד (2002) - (Open Season (2001 זרים בלילה (2002) - (Strangers in the Night (2001 ריצוי קטלני (2002) - (Dying to Please (2002 חדל מבכי (2004) - (Cry No More (2003 להרוג את הזמן (2006) - (Killing Time (2005 בחסות החשכה (2007) - (Cover of Night (2006 קרוב ומסוכן (2008) - (Up Close and Dangerous (2007 אש (2011) - (fire (2009 קרח (2011) - (ice (2010 הינומת הלילה (2011) - (Veil of Night (2010 האישה שנותרה מאחור (2019) - (The Woman Left Behind (2018 Bluebird Winter Overload The touch of fire After The Night The Way Home A Lady of the West Angel Creek Dream Man Shades Of Twilight Son of the Morning Death Angel At His Mercy הספרים של לינדה הווארד, באתר "סימניה" לינדה הווארד (1950-), דף שער בספרייה הלאומית לינדה הווארד, במסד הנתונים הקולנועיים IMDb (באנגלית) https://www.rwa.org/Online/Online/Awards/RITA_Awards/RITA_Award.aspx
אפק

האם התכוונתם ל... אפק (קיבוץ) – קיבוץ השוכן ממזרח לקריית ביאליק, ליד שמורת הטבע "עין אפק" שמורת טבע עין אפק – שמורת טבע הנמצאת בסמוך לקריית ביאליק תל אפק (אנטיפטריס) – תל הנמצא סמוך למעיינות נחל הירקון, בקרבת פתח תקווה פארק התעשייה אפק – קריית היי טק השוכנת צפונית לראש העין מגדל אפק – עיר עתיקה ששכנה מדרום לראש העין, במקום בו נמצא מג'דל יאבא אפק התחתית – אחד הזיהויים האפשריים של ממצאי החפירות הארכאולוגיות בעין גב (לדעת החוקר יוחנן אהרוני) אפק (מחוז) – מחוז באוגנדה אישים: ארנון אפק – רופא ישראלי עמרי אפק – כדורגלן ישראלי שרון אפק – קצין צה"ל בדרגת אלוף. משמש כפרקליט הצבאי הראשי. אורי אפק – ספורטאי ומאמן, אביו של שרון אפק ואחיו של שאול אפק שאול אפק – אלוף-משנה במיל' אחר: אַפַּ"ק – "אנגלו-פלשתיין קומפאני", הבנק הציוני הראשון (לימים בנק לאומי לישראל) אופק אפקה (פירושונים)
עשה לילות כימים

עָשָׂה לֵילוֹת כַּיָּמִים הוא ביטוי המתאר עבודה אינטנסיבית, כזו הנעשית בימים ובלילות, ללא שינה - כשם שנהוג לעבוד ביום, כך עבד אף בלילה. הביטוי לקוח מן התלמוד הבבלי, "מֵשים לילות כימים" (מסכת מועד קטן כה ע"ב) ושולב בספרות העברית החדשה בכתבי אחד העם ועגנון. ביטויים נוספים המתארים לילה ללא שינה הם לילה לבן וליל שימורים. בלשון הדיבור בימינו רווח הביטוי המשובש "עשה ימים כלילות". אבא בנדויד, "עשה לילות כימים", בתוך: הידעת מאין הביטוי?, לשוננו לעם כח, ז-ח, תשל"ז, עמ' 217–219. ראומה יצחקי, לילות או ימים?, באתר הרשות השנייה "עשה ימים כלילות" או "עשה לילות כימים"?, באתר האקדמיה ללשון העברית לדוגמה, מתוך סיפור פשוט של עגנון: "[...] שכל קלי שבוש מתכנסים אצלו ועושים לילות כימים מתוך מאכל ומשתה ושחוק של קלפים וסיפורי היתולים" (הנ"ל, על כפות המנעול, תש"ך, תל אביב וירושלים: הוצאת שוקן, עמ' קג)
בוראן (להקה)

להקת בוראן היא להקה ישראלית, המשלבת בנגינתה מוזיקה אירית וסקוטית עם מוזיקה ים תיכונית. הלהקה נוסדה בשנת 2000. בין חבריה שלושה בני משפחת קורנברג - האב ישראל המנגן על כלי הקשה ובהם על תוף הבוראן האירי (שעל שמו נקראת הלהקה) והבנים טל, המנגן בחליליות איריות ובחמת חלילים אירית וחמת חלילים סקוטית ואסף, המנגן בתופים. חברים נוספים בלהקה (נכון לשנת 2007): מעיין כרמלי - כינור, יעקב חוטר - גיטרה אקוסטית וחשמלית, דתו שלום - גיטרה בס ומרסי שראייר - חליל צד ושירה. בהופעות הלהקה משתתף גם הרקדן יאיר ורדיגר מלהקת טריקוטרה הרוקד בסגנון אירי מסורתי ועכשווי. במופע אש קלטיתמשנת 2007 משולבים גם אלמנטים ים-תיכוניים, הן במוזיקה והן בריקודי הבטן של הרקדנית אביגיל קליין. הלהקה אירחה במסגרת הופעותיה את הרקדן האירי, קולין ראיין, מריוורדאנס. אתר הלהקה (אורכב 17.03.2007 בארכיון Wayback Machine) סרטון וידאו, סרטון באתר יוטיוב אתר הבמה בוראן, ברשת החברתית פייסבוק ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.